b'\n_START_ARTICLE_\nMorhovo\n_START_SECTION_\nMaantiede ja asutus\n_START_PARAGRAPH_\nMorhovon kunnan pinta-ala on 442 neli\xc3\xb6kilometri\xc3\xa4. Se rajoittuu l\xc3\xa4nness\xc3\xa4 Holmin piirin Krasnyi Borin sek\xc3\xa4 pohjoisessa Holmin ja Togodin kuntiin ja id\xc3\xa4ss\xc3\xa4 ja etel\xc3\xa4ss\xc3\xa4 Tverin alueeseen. Seutu kuuluu Valdain yl\xc3\xa4ng\xc3\xb6n reuna-alueeseen._NEWLINE_Keskuskyl\xc3\xa4n lis\xc3\xa4ksi kuntaan kuuluu Mirnyin asutus ja 61 kyl\xc3\xa4\xc3\xa4: Ale\xc5\xa1nja, Batutino, Bobjathino, Bogdanovo, Bolda\xc5\xa1evo, Bol\xc5\xa1oje Jelno, Brednjagi, Budkovo, Davydovo, Dubrovo, Galy\xc5\xbeenki, Gorodetskoje, Horo\xc5\xa1ejevka, kaksi Ivanovskojeta, Karelkino, Klenovets, Kliny, Ljalino, Mala\xc5\xa1ovo, Malihovo, Maloje Jelno, Merku\xc5\xa1evo, Net\xc5\xa1ajevo, Novosjolki, Orlovo, Osinovka, Osipovo, Ostsy, Ovsjannikovo, Patrihovo, Podberezje, Podbereznikovo, Podmolodje, Pogost, Poret\xc5\xa1je, Potepalovo, Prijut, Purygino, Pusto\xc5\xa1ka, Samohvalovo, \xc5\xa0avrinka, \xc5\xa0er\xc5\xa1nevo, Silagino, Solomnitsa, Solovji, Sotovo, Staroje, Stehnovo, \xc5\xa0t\xc5\xa1enki, \xc5\xa0t\xc5\xa1ulakino, \xc5\xa0vaino, Syrmolotovo, Tuhomit\xc5\xa1i, Vasiljovo, Zaborinka, Zagorje, Zahod, Zaitsy, Zamo\xc5\xa1je ja Zehny. Toiseksi suurin asutuskeskus on alle 150 asukkaan Tuhomit\xc5\xa1y. 21 kyl\xc3\xa4ss\xc3\xa4 ei ole lainkaan vakituista asutusta.\n_START_SECTION_\nLiikenne, talous ja palvelut\n_START_PARAGRAPH_\nMorhovosta on maantieyhteys Holmiin ja Tverin alueen Plosko\xc5\xa1iin. Paikallisista elinkeinoista t\xc3\xa4rkeimpi\xc3\xa4 ovat julkiset palvelut sek\xc3\xa4 maa- ja mets\xc3\xa4talous. Puunhankintaa harjoittaa viisi yksityisyritt\xc3\xa4j\xc3\xa4\xc3\xa4. Maataloutta edustaa joukko yksityistiloja sek\xc3\xa4 asukkaiden palstaviljelm\xc3\xa4t. Kunnassa toimii lastentarha, peruskoulu, kaksi kerhotaloa, kolme kirjastoa, kaksi l\xc3\xa4\xc3\xa4kint\xc3\xa4asemaa ja nelj\xc3\xa4 postikonttoria. V\xc3\xa4hitt\xc3\xa4iskaupasta vastaa piirin kulutusosuuskunta.'